26.9.2023 г.
BG
Официален вестник на Европейския съюз
L 237/129
В параграф А1 се съдържат съответните насоки за прилагане.
94
Измененията при отнесените в съответствие с параграф 93А към съответните прослужени периоди вноски от наети лица или трети страни пораждат: а) разходи за текущия и миналия трудов стаж (ако измененията не са заложени във формалните условия на плана и не са породени от конструктивно задължение); или б) актюерски печалби и загуби (ако измененията са заложени във формалните условия на плана или са породени от конструктивно задължение).
95
Някои доходи след напускане са обвързани с променливи като нивото на държавните доходи при пенсиониране или държавното здравеопазване.
Оценката на такива доходи отразява най-надеждната приблизителна оценка за тези променливи въз основа на данни от минали периоди и други надеждни свидетелства.
96
В предположенията относно разходите за медицинско обслужване се вземат предвид предполагаемите бъдещи изменения в разходите за медицински услуги в резултат както на инфлацията, така и на специфични промени в разходите за медицинско обслужване.
97
За оценяването на възнагражденията (доходите) под формата на медицинско обслужване след напускане са необ­ ходими предположения относно нивото и честотата на бъдещите искания, както и разходите по посрещането на тези искания.
Предприятието оценява приблизително бъдещите разходи за медицинско обслужване на базата на данни от минали периоди от опита на самото предприятие, които при необходимост се допълват с данни за минали периоди от други предприятия, застрахователни дружества, доставчици на медицински услуги или други източници.
В приблизителните оценки на бъдещите разходи за медицинско обслужване се вземат предвид ефектът на технологичния напредък, промените в моделите на ползване или предоставяне на здравни услуги и промените в здравното състояние на участниците в плана.
98
Нивото и честотата на исканията са особено чувствителни към възрастта, здравното състояние и пола на наетите лица (и лицата на тяхна издръжка) и може да бъдат чувствителни към други фактори, като географското разполо­ жение.
Затова данните от минали периоди се коригират до степента, до която демографският състав на населението се различава от демографския състав, използван за основа при тяхното изготвяне.
Корекции се внасят също така, когато е налице надеждно свидетелство, че тенденциите няма да се запазят.
Разходи за миналия трудов стаж и печалби или загуби при уреждане
99
Когато се определят разходите за миналия трудов стаж или печалбата/загубата при уреждане, пред­ приятието оценява последващо нетния пасив (актив) по план с дефинирани доходи по текущата спра­ ведлива стойност на активите по плана и текущите актюерски предположения (включително текущите пазарни лихвени проценти и други текущи пазарни цени), отразяващи: а) доходите, предложени съгласно плана, и активите по плана преди неговото изменение, съкращаване или уреждане; и б) доходите, предложени съгласно плана, и активите по плана след неговото изменение, съкращаване или уреждане.
100
Не е необходимо предприятието да прави разлика между разходите за миналия трудов стаж, произтичащи от изменение на плана, от съкращаване или от уреждане, ако тези операции се извършват едновременно.
В някои случаи планът се изменя преди уреждането, когато например предприятието изменя доходите по него и по-късно урежда задълженията си по изменените доходи.
В тези случаи предприятието признава разходите за миналия трудов стаж преди печалбата или загубата при уреждане.
101
Уреждане се извършва заедно с изменение и съкращаване на плана, ако планът се прекрати, така че задължението да е уредено и планът да престане да съществува.
Прекратяването на плана обаче не представлява уреждане, ако същият бива заменен с нов план, предлагащ доходи, които по своята същност са еднакви със заменените.